als_Latn dik_Latn sag_Latn
Prishtinë, 15 mars 2015 – Vonesat në konstituivin e Kuvendit ka bërë që të ketë zhagitje të shqyrtimit të raporteve mbi perfomancën e bordeve të Ndërmarrjeve Publike. Lidhur me funksionimin dhe përgjegjësin e bordeve të Ndërmarrjeve Publike ka pasur mjaft kritika nga ana e Kuvendit të Kosovës. Kjo ka bërë që të bëhet amendamentimi i Ligjit për Ndërmarrjet Publike, në pjesën që ka të bëjë me bordet. Përmes amendamenteve të reja tri kritere do të merren parasysh lidhur me vlerësimin e funksionimit të bordeve: perfomanca, vlera e aseteve dhe kënaqësia e konsumatorëve që do të bëhet përmes ndonjë organizate të pavarur përmes matjes. Në rast se brenda një viti financiar njëra nga to devijon nga caqet e përcaktuara, atëherë merren masa korrigjuese, por nëse përsëritet dy vite radhazi shkarkohet bordi.
Kryetari i Komisionit Komisioni për Zhvillim Ekonomik, Infrastrukturë, Tregti dhe Industri, Muahmet Mustafa tha se brenda muajve në vijim më së largu deri në fillim të qershorit do t’i shqyrtojnë raportet e njësisë për monitorim të NP.
“Tash e kemi edhe raportin e 2013 pa u shqyrtuar, por tash pothuajse është gati edhe ai i 2014-s që është lënë që deri në qershor të përfundojnë”, tha ai.
Kur është fjala për funksionimin e bordeve, duke u nisur edhe nga sugjerimet e dhëna gjatë dëgjimit publik më 27 shkurt 2015, Komisioni që ai drejton propozoi dy amendamente në ligjin bazik që kanë të bëjnë me përgjegjësinë e bordeve të NP dhe raportin e tyre me perceptimet e konsumatorëve me cilësinë e shërbimeve.
Konkretisht amendamenti i 7 i ligjit bazik e riformulon atë nen dhe e bënë më të qartë dhe më preciz sa i përket përgjegjësisë së bordeve.
Ky nen i riformuluar do të jetë aksionari do të kërkojë nga Bordi i Drejtorëve që të përgatis dhe t’i dorëzoj atyre një raport mbi arsyet në rast se nën perfomanca e NP devijon nga caqet e përcaktuara me planin e biznesit nga Bordi i Drejtorëve për vitin përkatës financiar, në rast se vlera e aseteve të NP zvogëlohet dhe nëse bie niveli i kënaqësisë së konsumatorëve lidhur me cilësinë e shërbimeve.
Në këto raste aksionari apo aksionarët duhet të marrin masat e nevojshme korrigjuese.
”Pra është edhe perfomanca edhe vlera e aseteve, është edhe kënaqësia e konsumatorëve si kritere që do të vlerësohen, suksesi i një bordi dhe do të merren masa korrigjuese në rast se vlerësohet në këto tre pika në njërën prej tyre apo në të gjitha së bashku”, tha ai.
Po ashtu edhe neni 8 është amendamentuar pasi ka qenë i formuluar në mënyrë konfuze kur është fjala për konstatimin e kënaqësisë së konsumatorëve.
“Me amendamentin e ri Bordet e NP njëherë në vit do të testojnë kënaqësinë e konsumatorëve në bazë të procedurave përkatëse përmes organizatave kredibile të pavarura. Deri tash kënaqësinë e kanë caktuar vet NP-të apo krye shefi ekzekutiv. Tash është përgjegjësi e bordeve dhe kënaqësinë duhet ta konstatojmë nëpërmjet organizatave të pavarura”, tha Mustafa.
Ky raport i kësaj organizate kredibile dhe të pavarur parashihet t’i dorëzohet njësisë për monitorim të NP më së largu deri 31 mars për vitin paraprak e cila këtë e publikon edhe në faqen e internetit të saj.
Ndonëse anëtari i Komisionit nga LDK Fatmir Rexhepi konsideron se duhet tu jepet një kompetencë më shumë aksionarëve që të vlerësojnë perfomancën dhe përcaktojnë masat deri në shkarkimin e plotë të bordeve, nënkryetari i Komisionit Visar Ymeri tha se me amendamentimin e ligjit parashihet se në rast se brenda një viti financiar ndodhin këto atëherë merren masa korrigjuese.
“Por nëse përsëritet dy vite radhazi shkarkohet bordi siç precizohet në pikën 7.3”, tha ai.
Komisioni ka marrë parasysh edhe sugjerimin e Raif Qela nga PDK i cili kërkoi që të riformulohet dhe të thuhet se aksionari/ët kërkon nga bordi i drejtorëve që ta përgatis dhe t’ia dorëzojë aksionarit/ëve një raport të hollësishëm.
Për anëtarin nga PDK Besim Beqaj qasja e amendamentimit të ligjit në formën aktuale është e gabuar.
“Është dashur që të kemi të gjithë mundësinë që të analizojmë ligjin në tërësi për të dhënë amendamente shtesë në rast se veç ka dalë si rezultat i amendamenteve shtesë. Unë nuk besoj që jemi duke rregulluar me ligj, por jemi duke i bërë disa riparime krejt të momentit të cilat na duket se janë të mira, por do të ishte në rregull që të na njoftoni edhe neve . Pra proceduralisht nuk jemi në rregull dhe unë nuk e marrë të drejtën të flasë për amendamentet, por kjo qasje është jo korrektë. Kjo për faktin se ne që nuk kemi qenë në grup kemi shumë mendime për përcaktimin dhe precizimin e funksionimit të bordeve dhe përgjegjësive etj., e që aty për aty nuk mund t’i bëjë askush”, tha ai.
Por kryetari i Komisionit Mustafa, kundërshton vlerësimet e tilla pasi këto kanë dalë si rezultat nga diskutimet e filluara prej dëgjimit të parë të ministrit edhe prej mbledhjes së parë kur është hartuar plani i punës.
“Ne kemi parë që duhet disa precizime, kemi pasur shumë sugjerime edhe prej instituteve të caktuara edhe konkluzat e kuvendit kur e ka analizuar zbatimin e këtij ligji në dhjetor të 2013-s i ka apostrofuar pikërisht këto dy çështje. Pastaj diskutimet që kanë qenë në Kuvend në leximin e parë çështja e bordeve dhe precizimit të përgjegjësisë së bordeve ka qenë një çështje kyçe. Këtu ka ekzistuar një konsensus i përgjithshëm, me vjen keq. Nëse deputeti Beqaj nuk ka qenë në rrjedhë të këtij konsensusi po besoj që me rëndësi është që pajtohemi me përmbajtje e këto çështje procedurale i shohim”, tha ai.
Por Beqaj thotë se është bërë një digresion nga procedura.
“Duhet ta themi këtë. Është bërë një përjashtim i rregullave për amendamentim shtesë. Neve jemi duke bërë diçka për momentin, por nëse flasim për përgjegjësinë duhet të flitet për qartësinë e pagesës, mënyrat e pagesës, përgjegjësive e gjërave tjera të cilat do të realizohen. Më mirë dhe korrekte do të ishte me dhënë një javë kohë nëse dëshirojmë të bëjmë ligj të mirë. Nëse veç dëshirojmë të bëjmë veç me i plotësuar dëshirat momentale, ky është plotësim i kërkesave dhe dëshirave momentale. Po bëjmë fragmentime momentale të cilat pas një kohe prapë duhet bërë”, tha ai. /KI/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn